Suchinthana/ta-wikipedia huggingface dataset:
இருபீனைல் சல்போன்

இருபீனைல் சல்போன் (Diphenyl sulfone) என்பது C12H10O2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (C6H5)2SO2 என்ற அமைப்பு வாய்பாட்டாலும் இச்சேர்மத்தை அடையாளப்படுத்தலாம். டைபீனைல் சல்போன் என்ற பெயராலும் இச்சேர்மம் அழைக்கப்படுகிறது. இது கரிம கரைப்பான்களில் கரையக்கூடிய ஒரு வெள்ளை நிற திடப்பொருளாகும். உயர் வெப்பநிலை கரைப்பானாக இது  பயன்படுகிறது. இத்தகைய உயர் வெப்பநிலை கரைப்பான்கள் மிகவும் கடினமான பலபடிகளை செயலாக்க பயனுள்ளதாக இருக்கும். எ.கா:பாலியீத்தர் ஈதர் கீட்டோன். இது மிகவும் சூடான கரைப்பான்களில் மட்டுமே கரைகிறது.

கந்தக அமிலம் மற்றும் ஒலியம் சேர்த்து பென்சீனை சல்போனேற்றம் செய்வதன் மூலம் இருபீனைல் சல்போன் உற்பத்தி செய்யப்படுகிறது. வழக்கமான செயல்முறைகளில் பென்சீன்சல்போனிக் அமிலம் ஓர் இடைநிலை ஆகும். பென்சீன்சல்போனைல் குளோரைடு மற்றும் பென்சீனில் இருந்தும் இருபீனைல் சல்போன் தயாரிக்கப்படுகிறது.

மேற்கோள்கள்

பீனைல் சேர்மங்கள்
கரிமச் சேர்மங்கள்
பென்சோசல்போன்கள்
பேராக் மலாய் மொழி

பேராக் மலாய் மொழி (ஆங்கிலம்: Perak Malay; மலாய்: Bahasa Melayu Perak; ஜாவி:  بهاس ملايو ڤيراق ; பேராக் மலாய்: Bahase Peghok; Ngelabun Peghok) என்பது ஆஸ்திரனேசிய மொழிக் குடும்பத்தின் மலாய-பொலினீசிய மொழிகள் துணைக் குடும்பத்தைச் சார்ந்த ஒரு மொழியாகும். 

மலேசியாவின் பேராக் மாநிலத்தில் பேசப்படும் மலாய் மொழிப் பேச்சுவழக்குகளில் ஒன்றாகும்.

பொது
பேராக் மலாய் மொழி, பேராக் மாநிலத்தின் சிறப்புரிமை பெற்ற மொழி அல்ல; பேச்சுவழக்கும் அல்ல. ஆனால் பேராக் மாநிலத்தின் அடையாளத்தைப் பேணுவதில் அந்த மொழி முக்கியப் பங்கு வகிக்கிறது. 

பேராக்கில் ஐந்து முக்கிய பேச்சுவழக்குகள் உள்ளன. பேராக் மலாய் மட்டும் ஒரே ஒரு பேச்சுவழக்கு ஆகும். பேராக் மலாய் மொழியை இரண்டு துணைப் பேச்சுவழக்குகளாகப் பிரிக்கலாம். முதலாவது கோலா கங்சார் பேச்சுவழக்கு; அடுத்தது பேராக் தெங்கா பேச்சுவழக்கு. அவை பேசப்படும் மாவட்டங்களின் பெயரால் அழைக்கப்படுகின்றன.

மஞ்சோங் மாவட்டம்

பேராக்கின்  வடமேற்கு மாவட்டங்களான கிரியான் மாவட்டம்; லாருட், மாத்தாங், செலாமா மாவட்டம் ஆகிய மாவட்டங்களில் பேராக் மலாய் மொழி பேசப்படுவது இல்லை. அவற்றைத் தவிர, மாநிலம் முழுவதும் பேராக் மலாய் மொழி பேசப்படுகிறது. 

அத்துடன் பேராக்கின் கீழ்பகுதியில் உள்ள மஞ்சோங் மாவட்டத்தின் பங்கோர் தீவு; மற்றும் சில இடங்களிலும் பேராக் மலாய் மொழிபேசப்படுவது இல்லை.

வரலாறு

பேராக்கின் வடகிழக்கு பகுதியைச் சேர்ந்த உலு பேராக் மாவட்டம், லாருட், மாத்தாங், செலாமா மாவட்டம் மற்றும் கிரியான் மாவட்டத்தின் சில பகுதிகளிலும், மலாய் மக்கள் மலாய் மொழியைப் பேசுகிறார்கள். அந்த மொழி கிளாந்தான்-பட்டாணி மலாய் மொழியுடன் (Kelantan-Pattani Malay) நெருங்கிய தொடர்புடையது.

உலு பேராக் மாவட்டம் ஒரு காலத்தில் ரெமான் இராச்சியத்தால் (Kingdom of Reman) ஆளப்பட்டது. 1810-இல் பட்டாணி இராச்சியத்தில் இருந்து விடுதலை பெறுவதற்கு முன்பு ரெமான் இராச்சியம் வரலாற்று அடிப்படையில், பட்டாணி மாநிலத்தின் ஒரு பகுதியாக இருந்தது. இந்தப் பகுதி தற்போது தாய்லாந்தின் ஒரு மாநிலமாக உள்ளது.

மேலும் காண்க

 மலேசிய மொழிகள்
 மலாய மொழிகள்
 மலாய் மொழி
 அசிலியான் மொழிகள்
 ஆஸ்திரோனீசிய மொழிகள்

மேற்கோள்கள்

நூல்கள்

வெளி இணைப்புகள்
 Kedahan-Standard Malay Online dictionary

 ஆஸ்திரோனீசிய மொழிகள்
 மலாய-பொலினீசிய மொழிகள்
 மலேசிய மொழிகள்
வதந்தி: வெலோனியின் கட்டுக்கதை

வதந்தி: வெலோனியின் கட்டுக்கதை (Vadhandhi: The Fable of Velonie) என்பது 2022ஆம் ஆண்டு வெளியான இந்திய-தமிழ் மொழி மர்ம குற்றப்புனைவு தொலைக்காட்சித் தொடராகும். இது லீலை மற்றும் கொலைகரான் புகழ் ஆண்ட்ரூ லூயிஸ், அமேசான் பிரைம் வீடியோவால் உருவாக்கப்பட்டது. இதை ஆண்ட்ரூ லூயிஸ் இயக்கினார். இந்தத் தொடரில் எஸ். ஜே. சூர்யா, லைலா, நாசர், சஞ்சனா கிருஷ்ணமூர்த்தி, ஸ்மிருதி வெங்கட், விவேக் பிரசன்னா, குமாரன் தங்கராஜன், வைபவ் முருகேசன், விக்கி ஆதித்யா மற்றும் ஹரீஷ் பேராடி ஆகியோர் முக்கிய கதாபாத்திரங்களில் நடித்துள்ளனர். இது 2 திசம்பர் 2022 அன்று திரையிடப்பட்டது. இத்தொடர் எட்டு அத்தியாயங்களைக் கொண்டுள்ளது.

நடிகர்கள்

மேற்கோள்கள்

தமிழ் வலைத் தொடர்கள்
சூரத்து நகர்ப்புற மேம்பாட்டு ஆணையம்

சூரத்து நகர்ப்புற மேம்பாட்டு ஆணையம் (Surat Urban Development Authority) இந்தியாவின் குசராத்து மாநிலம் சூரத்து நகரத்தின் நகர்ப்புற திட்டமிடல் நிறுவனம் ஆகும். சூரத்து பெருநகரப் பகுதி அல்லது சூரத்து பெருநகர மண்டலம் என்றும் அழைக்கப்படுகிறது. 1978 ஆம் ஆண்டு சனவரி மாதம் 31 ஆம் தேதியன்று குசராத்து நகரத் திட்டமிடல் மற்றும் நகர்ப்புற மேம்பாட்டுச் சட்டம் - 1976-அடிப்படையின் கீழ் இந்த ஆணையம் உருவாக்கப்பட்டது. 722 சதுர கிலோமீட்டர் அதிகார வரம்புடன் சூரத்து மாநகராட்சி ஆணையம் மற்றும் சூரத்து மாநகராட்சி ஆணையத்தை சுற்றியுள்ள 195 கிராமங்கள் இதில் உள்ளடங்கியுள்ளன.

மேற்கோள்கள்

வெளி இணைப்புகள்
 

குசராத்து அரசு நிறுவனங்கள்
சூரத் மாவட்டம்
இருபீனைல்மெத்தில்பிப்பரசின்

இருபீனைல்மெத்தில்பிப்பரசின்(Diphenylmethylpiperazine) என்பது C17H20N2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சைதரைல் பிப்ரசின் என்ற பெயராலும் இச்சேர்மம் அழைக்கப்படுகிறது. பிப்பரசின் வழிப்பெறுதியாக இருபீனைல்மெத்தில்பிப்பரசின் கருதப்படுகிறது. பிப்பரசின் வளையத்தில் பென்சைதரைல் எனப்படும் இருபீனைல்மெத்தில் குழு பிப்பரசினின் இரண்டு நைட்ரசன்களில் ஒரு நைட்ரசனுடன் பிணைக்கப்பட்டிருக்கும் என்பது இதன் கட்டமைப்பாகும்.

மேற்கோள்கள்

கரிமச் சேர்மங்கள்
இருபீனைல்மெத்தில்பிப்பரசின்கள்
அப்பிகட்லா

அப்பிகட்லா (Appikatla)  இந்திய மாநிலமான ஆந்திராவின் பாபட்லா மாவட்டத்தில் உள்ள ஒரு கிராமமாகும். இது தெனாலி வருவாய் பிரிவின் பாபட்லா மண்டலத்தில் அமைந்துள்ளது.

புவியியல் 
பாபட்லா மண்டல் தலைமையகமான பாபட்லாவிற்கு வடமேற்கில் 15°58′வ 80°30′கி  என்ற அடையாள ஆள்கூறுகளில் அப்பிகட்லா கிராமம் 791 எக்டேர் (1,950 ஏக்கர்) பரப்பளவில் பரவியுள்ளது.

ஆட்சி 
அப்பிகட்லா கிராம பஞ்சாயத்து என்பது கிராமத்தின் உள்ளாட்சி அமைப்பு  ஆகும். இக்கிராமத்தில்  10 வார்டுகள் உள்ளன.  ஒவ்வொன்றும் தேர்ந்தெடுக்கப்பட்ட வார்டு உறுப்பினரால் பிரதிநிதித்துவப்படுத்தப்படுகின்றன. தற்போதைய சர்பஞ்ச் பதவி காலியாக உள்ளது. இப்பதவி   வார்டு உறுப்பினர்களால் தேர்ந்தெடுக்கப்படுகிறது. இந்த கிராமம் பஞ்சாயத்து ராஜ் நிறுவனங்களின் இடைநிலை மட்டத்தில் பாபட்லா மண்டல் பரிசத்தால் நிர்வகிக்கப்படுகிறது.

கல்வி 
கல்வியாண்டுக்கான பள்ளி தகவல் அறிக்கையின்படி, கிராமத்தில் மொத்தம் 5 பள்ளிகள் உள்ளன. ஓர் அரசு பள்ளி, 2 மாவட்ட/மண்டல் பரிசத் பள்ளிகள் மற்றும் 2 தனியார் பள்ளிகளும் இவற்றில் அடங்கும்.

போக்குவரத்து 
தெற்கு கடற்கரை இரயில்வே மண்டலத்தின் விசயவாடா இரயில்வே பிரிவில் உள்ள புறநகர் தரம்-6 (என். எசு.கி-6) நிலையமான அப்பிகட்லா இரயில் நிலையம், கிராமத்திற்கு இரயில் இணைப்பை வழங்குகிறது.

மேற்கோள்கள் 

Coordinates on Wikidata
குண்டூர் மாவட்டம்
ஆந்திரப் பிரதேசம் மாநிலத்திலுள்ள ஊர்களும் நகரங்களும்
சங்கர் நினைவு தேசிய கேலிச்சித்திர அருங்காட்சியகம் மற்றும் கலைக்கூடம்

சங்கர் நினைவு தேசிய கேலிச்சித்திர அருங்காட்சியகம் மற்றும் கலைக்கூடம் (Shankar Memorial National Cartoon Museum and Art Gallery) என்பது புகழ்பெற்ற இந்திய கேலிச் சித்திர ஓவியர்  சங்கருக்கு அஞ்சலி செலுத்தும் வகையில், 2014 ஆம் ஆண்டில், இந்தியாவின் கேரள அரசின் கீழ் கேரள லலிதகலா அகாதமியால் நிறுவப்பட்ட ஒரு கலை அருங்காட்சியகம் ஆகும். இந்த நிறுவனம் கேரளாவில் சங்கரின் சொந்த ஊரான காயங்குளத்தில் உள்ள கிருட்டிணாபுரத்தில் அமைந்துள்ளது.

மேற்கோள்கள்

தேசிய அருங்காட்சியகங்கள்
கேரள அருங்காட்சியகங்கள்
இராம் சிரோமணி வர்மா

இராம் சிரோமணி வர்மா (Ram Shiromani Verma) ஓர் இந்திய அரசியல்வாதியும் உத்தரப் பிரதேசத்தின் சிரவசுதி மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவை உறுப்பினரும் ஆவார். இவர் 2019 இந்தியப் பொதுத் தேர்தலில் பகுஜன் சமாஜ் கட்சி உறுப்பினராகத் தேர்ந்தெடுக்கப்பட்டார். ஆனால் 2024 இந்தியப் பொதுத் தேர்தலில் வர்மா சமாஜ்வாதி கட்சியில் சேர்ந்து போட்டியிட்டார்.

அரசியல் வாழ்க்கை 
மார்ச் 2019-இல், சமாஜ்வாதி கட்சி, பகுஜன் சமாஜ் கட்சி, ராஷ்டிரிய லோக் தளம் ஆகியவற்றின் மகா கூட்டணியான மகாகத்பந்தன் கூட்டணி சார்பில் வர்மா சிரசுவதி மக்களவைத் தொகுதியில் பகுஜன் சமாஜின் சின்னத்தில் போட்டியிடுவார் என்று அறிவித்தது. மே 23 அன்று, தனது நெருங்கிய போட்டியாளரும் பாரதிய ஜனதா கட்சி அப்போதைய மக்களவை உறுப்பினரான தத்தான் மிசுராவினை 5,320 வாக்குகள் வித்தியாசத்தில் தோற்கடித்து மக்களவை உறுப்பினராகத் தேர்ந்தெடுக்கப்பட்டார். பின்னர் சமாஜ்வாதி கட்சியில் சேர்ந்து 2024ஆம் ஆண்டு நடைபெற்ற இந்தியப் பொதுத் தேர்தலில் மீண்டும் போட்டியிட்டு வெற்றி பெற்றார்.

மேற்கோள்கள்

வெளி இணைப்புகள் 

 மைநீட்டா
18ஆவது மக்களவை உறுப்பினர்கள்
17வது மக்களவை உறுப்பினர்கள்
பகுஜன் சமாஜ் கட்சி அரசியல்வாதிகள்
வாழும் நபர்கள்
ரவிதாசன் (கவிஞர்)

கவிஞர் ரவிதாசன் ஒரு தமிழ்க் கவிஞர். காஞ்சிபுரம் மாவட்டத்தில் உள்ள கடலூரில் திரு. முத்து, திருமதி. நீலாவதி இணையருக்குப் பிறந்த கடைசிப் பிள்ளையாவார். இவருக்கு இந்திராணி தேவராஜ் என்ற சகோதரியும், சந்திரன், கண்ணப்பன் என்ற இரண்டு சகோதரர்களும் உடன் பிறந்தவர்கள். கடந்த 25 ஆண்டுகளாய் இவர் கவிஞராய் பேச்சாளராய், நடிகராய், சமூகச் செயற்பாட்டாளராய் இயங்கி வருகிறார். இதுவரை இவர் 40 நூல்கள் எழுதியுள்ளார். அதில் ஒன்பது கவிதை நூல்கள்

சிறப்பு விருதுகள்
இவர் இலக்கியப்பணிக்காக இருபதுக்கும் மேற்பட்ட விருதுகளை பெற்றுள்ளார். உவமைக்கவிஞர் சுரதா அவர்களால் வழங்கப்பட்ட "கவிதை முதல்வர்" விருது, முனைவர் வா.செ. குழந்தைசாமி அவர்களால் வழங்கப்பட்ட கவிவாணர் விருது, கவிஞர் மல்லை மணிவாசகம் அவர்களால் வழங்கப்பட்ட "வெண்பா வேந்தன்" விருது, மற்றும் பாரதிதாசன் விருது, கண்ணதாசன் விருது, சுரதா விருது போன்றவை சிறப்பு விருதுகளாகும்.

படைப்புகள்

புதுக்கவிதை நூல்கள்

1) இரவைத் தேடும் நிலவுகள் & 1992 (அணிந்துரை வழங்கியவர்கள் பேராசிரியர் பெரியார்தாசன், கவிஞர் மு.மேத்தா கவிஞர் வைரமுத்து ஆகியோர்)

2) நிர்வாணப் பூக்கள் & 1995 (இந்-நூலுக்கு அணிந்துரை எழுதியவர்கள் & வார்த்தைச்சித்தர் வலம்புரி ஜான், கவிவேந்தர் மு.மேத்தா, கவிஞர் விசாலி கண்ணதாசன், நடிகர் சிலோன் விஜயேந்திரன்) 

3) தமிழ்க்கடலின் ஓரத்தில்.... (இந்நூலுக்கு முன்னுரை எழுதியவர்கள் இலக்கியச் செல்வர் குமரி அனந்தன், கவிப்பேரரசு வைரமுத்து.)

4) தீத்துண்டுகள் (முன்னுரை & பேச்சாளர் தஞ்சை கூத்தரசன், எழுத்தாளர் வே.எழிலரசு)

மரபுக்கவிதை நூல்கள்

1) தீர்ப்பைத் திருத்திய தீர்ப்புகள் (முன்னுரை & உவமைக் கவிஞர் சுரதா, கவிப்பேரரசு அருமைநாதன், கடலார் வேலாயுதம்)

2) இது கவிதையல்ல... (முன்னுரை & திரு.தமிழருவி மணியன், எழுத்தாளர் வே.எழிலரசு)

3) இமயம் இடையளவு (முன்னுரை & எழுத்தாளர் வல்லிக்கண்ணன், கவிஞர் மு.நந்தா)

4) மாமேதை மகாகாவியம் பாகம் & 1, 2 (முன்னுரை & விடுதலை ஆசிரியர் திரு. கி.வீரமணி முன்னாள் மத்திய அமைச்சர் திரு. ஆ.ராசா, முன்னாள் மிசோரம் ஆளுநர் டாக்டர் பத்மநாபன் ஐ.ஏ.எஸ். கவிவேந்தர் மு.மேத்தா)

குறிப்பிடத்தக்க நூல்கள்

1) மாமேதை மகாகாவியம் (அண்ணல் அம்பேத்கர் அவர்களின் வரலாற்றை கவிதை வடிவில் இயற்றிய ஒரு காவிய நூலாகும்.)

2) வெற்றி வெளியே இல்லை (மனங்களை முன்னேற்றுவதற்கான ஓர் உளவியல் நூல் இது.)

3) இளைஞர் வேதம் (மூடபழக்கத்தில் ஆழ்ந்துள்ள இளைஞர்களை சிந்திக்க வைப்பதற்கான ஒரு பயிற்சி நூல்)

4) ஏன் வேண்டும் இடஒதுக்கீடு (இடஒதுக்கீட்டால் சாதி காப்பாற்றப்படுகிறது என்ற தவறான கருத்தினை உடைத்தெறியும் ஓர் உன்னத நூல்)

5) காலத்தை வென்ற கலைஞர் (கலைஞர் கருணாநிதியின் வாழ்க்கையை எளிய முறையில் இளைஞர்களுக்கு எடுத்துக்கூறும் ஓர் அரிய நூல்)

6) ஒரு கிராமத்து ராஜா (முதன் முதலில் வெளிந்த இசைஞானி இளையராஜாவின் வாழ்க்கை வரலாறு)

7) பண்டிதரும் பாரதியும்

சிறப்புகள் 

எட்டாம் வகுப்புப் படிக்கும் பொழுதே இவரால் எழுதப்பட்ட பத்துப் பக்கங்கள் கொண்ட கட்டுரை 'சமூக மறுமலர்ச்சி' என்ற மாத இதழில் வெளிவந்து பலரது பாராட்டுக்களைப் பெற்றது. 17.12.2000 அன்று நடந்த தமிழக அளவில் நடந்தக் கவிதைத் தேர்வில் உவமைக்கவிஞர் சுரதா கரங்களில் "கவிதை முதல்வர்" விருது பெற்றது.

சமூகப்பணி இவர் சமத்துவ இலக்கிய சங்கம் என்ற ஓர் அமைப்பை நிறுவி, அதன் தலைவராக, இலக்கியப் பணியோடு சமூகப் பணியும் செய்துக்கொண்டு வருகிறார். ஏழை எளிய சாலையோர சிறுவர்கள் முன்னேற்றத்தில் கவனம் செலுத்தி வருகிறார். சமுதாய நல்லிணக்கம் மற்றும் சமய நல்லிணக்கத்திற்காக பாடுபடும் சமூகச் செயற்பாட்டாளர்களுக்கும், எழுத்தாளர்களுக்கும் விழா எடுத்து, விருதுகள் வழங்கி வருகிறார்.
இராய்ரங்பூர் விமான ஓடுதளம்

இராய்ரங்பூர் விமான ஓடுதளம் (Rairangpur Airstrip) இந்தியாவின் ஒடிசா மாநிலம் மயூர்பஞ்சு மாவட்டம் இராய்ரங்புர் நகர மையத்திற்கு 6 கிலோமீட்டர் அப்பால் அமைந்துள்ளது. தண்டுபோசு  விமான ஓடுதளம்  என்றும் அழைக்கப்படுகிறது. இராய்ரங்பூர் விமான ஓடுபாதை 61 ஏக்கர் பரப்பளவில் ஒடிசா அரசின் பணிகள் துறையின் கட்டுப்பாட்டில் உள்ளது. இந்த ஓடுபாதை 750 மீட்டர் (சுமார் 3280 அடி) நீளம் கொண்டுள்ளது. மாநில அரசால் பராமரிக்கப்படுகிறது. 

தற்போது, இந்த விமான நிலையத்திற்குச் செல்வதற்கும் போவதற்கும்  திட்டமிடப்பட்ட செயல்பாடுகள் எதுவும் இல்லை. அருகிலுள்ள விமான நிலையம் சார்க்கண்டின் சாம்செட்பூரில் உள்ள சோனாரி விமான நிலையமாகும். இது இராய்ரங்புர் விமான நிலையத்திலிருந்து 71 கி. மீ தொலைவில் உள்ளது. ஒடிசா மாநிலத் தலைநகரான புவனேசுவரில் உள்ள பிச்சூ பட்நாயக் சர்வதேச விமான நிலையம் இராய்ரங்பூர் விமான ஓடுதளத்திலிருந்து கிட்டத்தட்ட 275 கி. மீ. தொலைவில் உள்ளது.

மேற்கோள்கள் 

மயூர்பஞ்சு மாவட்டம்
ஒடிசாவின் வானூர்தி நிலையங்கள்
Coordinates on Wikidata
1,3-இருபீனைல்யூரியா

1,3-இருபீனைல்யூரியா (1,3-Diphenylurea) என்பது C13H12N2O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (PhNH)2CO (Ph = C6H5) என்ற சுருக்க வாய்பாட்டாலும் இதை அடையாளப்படுத்தலாம். பீனைல்யூரியா வகைச் சேர்மமாக வகைப்படுத்தப்படும் இச்சேர்மம் நிறமற்ற திடப்பொருளாகும். யூரியாவை அனிலினுடன் சேர்த்து மாற்றமைடேற்றம் செய்வதன் மூலம் தயாரிக்கப்படுகிறது. ஓர் அமைடு அமீனுடன் சேர்ந்து வினைபுரிந்து ஒரு புதிய அமைடை உருவாக்கும் வினை மாற்றமைடேற்ற வினை எனப்படும்.

இருபீனைல்யூரியா என்பது சைட்டோகினின் எனப்படும் ஒரு வகையான தாவர இயக்குநீராகும். மலர் வளர்ச்சியை இது தூண்டுகிறது. இருபீனைல்யூரியாவின் தாவர இயக்குநீர் விளைவு ஒப்பீட்டளவில் குறைவாக உள்ளது.  ஆனால் மற்ற அதிக சக்திவாய்ந்த பீனைல்யூரியா வகை தாவர இயக்குநீர்கள் பதிவாகியுள்ளன.

தேங்காய் பாலில் 1,3-இருபீனைல்யூரியா இருப்பதாகக் கண்டறியப்பட்டுள்ளது.

மேற்கோள்கள்

யூரியாக்கள்
கரிமச் சேர்மங்கள்
சைட்டோகினிங்கள்
ஆர். எல். வி. இராமகிருஷ்ணன்

ஆர். எல். வி. இராமகிருஷ்ணன் (R. L. V. Ramakrishnan),  இந்தியாவின் கேரளா மாநிலத்தைச் சேர்ந்த மோகினியாட்டக் கலைஞர் மற்றும் திரைப்பட நடிகர் ஆவார்.
 2001ஆம் ஆண்டு கோட்டயத்தில் உள்ள மகாத்மா காந்திப் பல்கலைக்கழக நடனக் கலைஞராக இருந்தார்.

இவர் மோகினியாட்டக் கலைக்காக 2021ல் கேரளா சங்கீத நாடக அகாதாமி விருது பெற்றவர். இவர் மறைந்த திரைப்பட நடிகர் கலாபவன் மணியின் சகோதரர்  ஆவார்.

தனது சகோதரர் கலாபவன் மணி சாலக்குடியில் நிறுவிய கலாகிரகம் எனும் மோகினியாட்டம் கலைக் குழுவின் தலைமை ஆசிரியாக இராமகிருஷ்ணன் பணியாற்றினார். மேலும் காலடியில் உள்ள சங்கராச்சாரியார் சமஸ்கிருத பல்கலைக்கழகத்தில் மோகினியாட்டம் தொடர்பாக கௌரவ விரிவுரையாளராகவும் பணியாற்றினார்.

மேற்கோள்கள்

வாழும் நபர்கள்
மலையாள நபர்கள்
இந்திய நடனக் கலைஞர்கள்
கேரள நடிகர்கள்
தூதரக அலுவலகம்

வெளிநாட்டு தூதரக அலுவலகம் (Embassy) என்பது ஒரு நாட்டின் அதிகாரப்பூர்வ அலுவலகம் ஆகும்.. இது பொதுவாக மற்ற நாட்டின் தலைநகரங்களில் செயல்படும். அங்குதான் சொந்த நாட்டின் தூதுவர் மற்றும் பிற அலுவலர்கள் வேலை செய்கிறார்கள். இரு அரசாங்கங்களுக்கிடையேயான உறவுகளை பேணும் பெரும்பாலான இராஜதந்திர பேச்சுக்கள் தூதரக அலுவலகம் வாயிலாக நடக்கிறது.  தூதரக அலுவலர்கள் தங்கள் நாட்டை நடத்தும் அரசினை பிரதிநிதித்துவப்படுத்துகிறார்கள். ஒரு நாட்டின் தூதரக அலுவலகம், முழு நாட்டின் நலன்களையும் பிரதிநிதித்துவப்படுத்துகிறது மற்றும் இரு நாடுகளுக்கும் இடையிலான உறவுக்கு முழுப் பொறுப்பாகும்.

பொதுவாக தூதரகத்தின் தலைவராக ஒரு தூதவர் (Ambassador)  இருப்பார். அவருக்கு உதவிட  உயர் ஆணையர் அல்லது தூதரக அதிகாரிகளாகவும் இருக்கலாம்.

இந்தியாவின் வெளிநாட்டு தூதரக அலுவலகங்கள்
இந்தியாவின் வெளிநாட்டு தூதரக அலுவலங்கள், இந்திய வெளியுறவு அமைச்சகத்தின் கீழ் செயல்படுகிற்து.

இதனையும் காண்க
 தூதரகங்களின் பட்டியல், இந்தியா

மேற்கோள்கள்

வெளிநாட்டு உறவுகள்
வெள்ளலூர் படுகொலை

வெள்ளலூர் படுகொலை (Vellaloor massacre)  என்பது இந்திய மாநிலமான தமிழ்நாட்டின் மதுரை மாவட்டத்தில் மேலூர் வட்டத்திற்கு அருகிலுள்ள வெள்ளலூர் கிராமத்தில் கிட்டத்தட்ட 5000 மக்கள் கொல்லப்பட்டதைக் குறிக்கிறது.  பிரித்தானிய கிழக்கிந்திய நிறுவனத்தின் இராணுவத் தளபதி ரம்லே இந்த படுகொலைக்கு உத்தரவிட்டார். கிழக்கிந்திய நிறுவனத்திற்கு வரி செலுத்த மறுத்ததால் பழங்குடி மக்கள் படுகொலை செய்யப்பட்டனர். இந்த படுகொலை சென்னை அரசின் 1767 ஆண்டு அரசிதழில் பதிவு செய்யப்பட்டுள்ளது.

பின்னணி 
நிறுவனத்திற்கு வரி செலுத்துவதை கள்ளர்கள் எதிர்த்தனர். இதனால் கேப்டன் ரம்லேயின் கீழ் ஐந்து படைப்பிரிவுகள் மற்றும் 1,500 குதிரைப்படைகள் அடங்கிய இராணுவ வீரர்கள் வரி வசூலிக்க அனுப்பப்பட்டனர். கிராமங்கள் தற்காப்பு நிலைகளை மேற்கொண்டு வரிகளை செலுத்த மறுத்தன. தளபதி ரம்லே கிராமத்திற்கு தீ வைக்குமாறு உத்தரவிட்டார். மேலும் தீயிலிருந்து தப்பிக்கும் அனைவரும் (ஆண்கள், பெண்கள் மற்றும் குழந்தைகள்) கிழக்கிந்திய நிறுவனத்தின் சிப்பாய்களால் கொல்லப்பட்டனர். இதன் விளைவாக வெள்ளாலப்பட்டியில் 3000க்கும் மேற்பட்டோர் கொல்லப்பட்டனர். இந்த சம்பவம் சுற்றியுள்ள பிற கிராமங்களை நிறுவனத்திற்கு அடிபணியச் செய்து தங்கள் வரிகளை செலுத்தச் செய்தது.

சிறுது காலத்திற்குப் பிறகு, கிழக்கிந்திய நிறுவனத்தின் அலுவலக உதவியாளர்கள் மீதான தாக்குதலை கள்ளர்கள் மேற்கொண்டனர். இதைத் தொடர்ந்து தளபதி ரம்லே மற்றொரு தாக்குதலுக்கு உத்தரவிட்டார். இதன் விளைவாக மேலும் 2,000 பேர் கொல்லப்பட்டனர்.

பதிவுகள் 
இந்த நிகழ்வுகளுக்கு முன்னதாக முஸ்லிம் மற்றும் பிரித்தானிய படையெடுப்பாளர்களுக்கு வரி செலுத்த மறுத்து பல கிளர்ச்சிகள் கள்ளர்களால் நடத்தப்பட்டது. 

தமிழ்ச் சங்க இலக்கியம் உட்பட இந்திய பாரம்பரிய இலக்கியங்கள் மன்னர்களை ஒரு வழக்கமாக மட்டுமே மகிமைப்படுத்தியுள்ளன. எனவே சாமானிய மக்கள் மீதான இந்த படுகொலை அந்தக் காலத்தின் சமகால இலக்கியங்களில் குறிப்பிடப்படவில்லை. இருப்பினும் இந்த சம்பவம் நாட்டுப்புறக் கதைகளாகவும், சென்னை மாகாண அரசாங்கத்தின் அதிகாரப்பூர்வ பதிவுகளிலும் உள்ளது.

கைது 
தளபதி ரம்லே ஆரணியில் சிறையில் அடைக்கப்பட்டார். பின்னர் 1783 ஆம் ஆண்டில் இரண்டாவது ஆங்கிலேய-மைசூர் போரின் போது ஸ்ரீரங்கப்பட்டணத்திர்கு குடிபெயர்ந்தார் என்று பின்னர் குறிப்பிடப்பட்ட குறிப்புகள் தெரிவிக்கின்றன.

மேற்கோள்கள் 

மதுரை மாவட்டம்
Coordinates on Wikidata
ஈரயோடோசில் சல்பேட்டு

ஈரயோடோசில் சல்பேட்டு (Diiodosyl sulfate) என்பது (IO)2SO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அயோடினும் கந்தக அமிலமும் சேர்ந்து இந்த கார உப்பு உருவாகிறது. மஞ்சள் நிறத்தில் படிகங்களாக ஈரயோடோசில் சல்பேட்டு உருவாகிறது.

தயாரிப்பு

அயோடிக் அமிலமும் கந்தக அமிலமும் சேர்ந்து வினைபுரிந்து ஈரயோடோசில் சல்பேட்டு உருவாகிறது:

2 HIO3 + H2SO4 → (IO)2SO4 + O2 + 2 H2O

கந்தக அமிலத்திலுள்ள அயோடின் கரைசல் வழியாக ஓசோனாக்கப்பட்ட ஆக்சிசனைச் சேர்த்தால் வினை நிகழ்ந்து ஈரயோடோசில் சல்பேட்டு உருவாகிறது. 

I2 + 3 O3 + H2SO4 → (IO)2SO4 + 3 O2 + H2O

இயற்பியல் பண்புகள்
ஈரயோடோசில் சல்பேட்டு மஞ்சள் நிறத்தில் நீருறிஞ்சும் படிகங்களாக உருவாகிறது. குளிர்ந்த நீரில் குறைவாகக் கரைகிறது. 

அடர் கந்தக அமிலத்தில் ஈரயோடோசில் சல்பேட்டு கரையும். பின்னர் இதை இக்கரைசலில் இருந்து  மறுபடிகமாக்கலாம்.

வேதிப் பண்புகள்
வளிமண்டல ஈரப்பதத்தின் செல்வாக்கினால் ஈரயோடோசில் சல்பேட்டு நீராற்பகுப்புக்கு உட்பட்டு  அயோடின், அயோடிக் அமிலம் மற்றும் கந்தக அமிலமாக சிதைகிறது.

ஈரயோடோசில் சல்பேட்டை சூடுபடுத்தினாலும் சிதைவடைகிறது:

4(IO) 2 SO 4 → 2I2O5 + 2I2 + 4SO3 + O2

கந்தக(VI) ஆக்சைடுடன் ஈரயோடோசில் சல்பேட்டு வினையில் ஈடுபடுகிறது:

(IO)2SO4 + 2SO3 → I2(SO4)3

அடர் கந்தக அமிலத்துடன் சேர்ந்து ஓர் அமில உப்பை ஈரயோடோசில் சல்பேட்டு உருவாக்குகிறது:

(IO)2SO4 + H2SO4 → 2 IOHSO4

மேற்கோள்கள்

அயோடின் சேர்மங்கள்
சல்பேட்டுகள்
கனிம வேதியியல் சேர்மங்கள்
சந்திர பிரகாசு ஜோசி

சந்திர பிரகாசு ஜோசி (Chandra Prakash Joshi; பிறப்பு 4 நவம்பர் 1975) ஓர் இந்திய அரசியல்வாதியும் சித்தோர்கர் மக்களவைத் தொகுதியிலிருந்து 16, 17, 18ஆவது மக்களவைக்கு தேர்ந்தெடுக்கப்பட்ட நாடாளுமன்ற மக்களவை உறுப்பினரும் ஆவார். இவர் 2014-இல் முதல் முறையாக மக்களவைக்கு உறுப்பினராகத் தேர்ந்தெடுக்கப்பட்டார். 2013ஆம் ஆண்டில் இராஜத்தானில் பாரதிய ஜனதா கட்சி மாநிலத் தலைவராக நியமிக்கப்பட்டார். இவர் ஆர்எஸ்எஸ் பின்னணியிலிருந்து வந்தவர்.

வகித்தப் பதவிகள் 
இராசத்தான், பாரதிய ஜனதா யுவ மோர்ச்சா மாநிலத் தலைவராக பணியாற்றிய இவர் பாரதிய ஜனதா கட்சியின் முன்னாள் மாநிலத் தலைவரும் ஆவார்.

மேற்கோள்கள்

வெளி இணைப்புகள் 

 சந்திர பிரகாஷ் ஜோஷியின் தேர்தல் பகுப்பாய்வு
 இந்திய நாடாளுமன்ற இணையதளத்தில் சந்திர பிரகாஷ் ஜோஷி சுயவிவரம்

18ஆவது மக்களவை உறுப்பினர்கள்
17வது மக்களவை உறுப்பினர்கள்
16வது மக்களவை உறுப்பினர்கள்
வாழும் நபர்கள்
1975 பிறப்புகள்
சத்தீசு பக்ராசி

சத்தீசு சந்திர பக்ராசி (Satish Pakrashi)  இந்தியாவைச் சேர்ந்த   ஒரு  பொதுவுடைமைப் புரட்சியாளரும் சுதந்திர போராட்ட வீரரும் ஆவார். 1893 ஆம் ஆண்டு திசம்பர் மாதம் இவர் பிறந்தார். மேற்கு வங்க சட்டமன்ற உறுப்பினராகவும், இந்தியப் பொதுவுடைமைக் கட்சியின் மூத்த தலைவராகவும் இருந்தார்.

ஆரம்பகால வாழ்க்கையும் மரணமும் 
சத்தீசு சந்திர பக்ராசி 1893 டிசம்பரில் வங்காள மாகாணத்தின் (நவீன வங்காளதேசம்) டாக்கா மாதவ்திகி கிராமத்தில் பிறந்தார். இவரது தந்தையின் பெயர் சகதீசுசந்திர பக்ராசியாகும். இவரது தாயின் பெயர் மிருணாளினி பக்ராசி என்பதாகும்.

சத்தீசு பக்ராசி தீவிர நோயால் பாதிக்கப்பட்டு 1973 ஆம் ஆண்டு   திசம்பர் மாதம் 31 ஆம் நாளன்று கல்கத்தா மருத்துவமனையில் இறந்தார்.

அரசியல் வாழ்க்கை 
ஆறு ஆண்டுகள் மேற்கு வங்க சட்டமன்ற உறுப்பினராக சத்தீசு பக்ராசி இருந்தார்.

1929 ஆம் ஆண்டு திசம்பர் மாதம் 19 ஆம் தேதியன்று இந்தியாவில் பிரித்தானிய காலனித்துவ ஆட்சிக்கு எதிராக ஆயுதக் கிளர்ச்சியைத் திட்டமிட்டதற்காக சத்தீசு மற்றும் பிறரை பிரித்தானியப் படைகள் கைது செய்து 7 ஆண்டுகள் செல்லுலார் சிறையில் அடைத்தனர். பின்னர் இவர் 1938 ஆம் ஆண்டில் விடுவிக்கப்பட்டார்.

மேற்கோள்கள் 

இந்திய விடுதலைப் போராட்ட வீரர்கள்
1973 இறப்புகள்
1893 பிறப்புகள்
கொல்கத்தா நபர்கள்
பொதுவுடமைவாதிகள்
அஞ்சனா தேவி சௌத்ரி

அஞ்சனா தேவி சௌத்ரி  (Anjana Devi Chaudhary)  இந்தியாவின் இராசத்தான் மாநிலம் சிகர் நகரத்தைச் சேர்ந்த ஒரு சுதந்திரப் போராட்ட வீரர் மற்றும் எழுத்தாளர் ஆவார். சுதந்திரப் போராட்டத்தின் போது கைது செய்யப்பட்ட இராசத்தான் மாநிலத்தைச் சேர்ந்த முதல் பெண் என்ற சிறப்புக்கு உரியவர்.  பிச்சோலியா விவசாயிகள் இயக்கத்திலும் இவர் ஈடுபட்டார், பிச்சோலியாவில் 500 பெண்கள் கொண்ட ஊர்வலத்தை வழிநடத்தினார்.  இதன் விளைவாக அவர் கைது செய்யப்பட்டு பூந்தி இராச்சியத்திலிருந்து நாடுகடத்தப்பட்டார். சமூக சீர்திருத்தவாதியும் காலனித்துவ எதிர்ப்பு தேசியவாதியுமான இராம் நாராயண் சவுத்ரி இவரது கணவராவார்.  இந்திய தேசிய காங்கிரசு கட்சியில் ஒரு தொண்டராகவும் ஆர்வலராகவும் அஞ்சனா தேவி இருந்தார்.

1921 ஆம் ஆண்டு முதல் 1924 ஆம் ஆண்டு வரை பெண்களின் அரசியல் விழிப்புணர்வை  உயர்த்த இவர் முயன்றார்.  முதலில் அரசியல் மற்றும் தன்னார்வப் பணிகளைப் பற்றி தனது கணவர் இராம் நாராயண் சௌத்ரியிடம் கற்றுக்கொண்டார். 1930 ஆம் ஆண்டில் ஒத்துழையாமை இயக்கத்தில் பங்கேற்றதற்காக இவர் இரண்டு முறை சிறையில் அடைக்கப்பட்டார்.

மேற்கோள்கள் 

இந்திய விடுதலைப் போராட்ட வீரர்கள்
ராஜஸ்தான் நபர்கள்
2-குளோரோநிக்கோட்டினிக்கு அமிலம்

2-குளோரோநிக்கோட்டினிக்கு அமிலம் (2-Chloronicotinic acid) என்பது C6H4ClNO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிக்கோட்டினிக்கு அமிலத்தினுடைய ஆலசனேற்ற வழிப்பெறுதியாக இச்சேர்மம் கருதப்படுகிறது. ஓர் உயிரினம், திசு அல்லது செல் மீது தாக்கத்தை ஏற்படுத்தும் பூஞ்சைக் கொல்லியான போசுகலிட்டு,  களைக்கொல்லியான இருபுளூபெலிக்கன் உள்ளிட்ட உயிரியக்கச் சேர்மங்கள் தயாரிப்பில் ஓர் இடைநிலைச் சேர்மமாக இது பயன்படுகிறது. நிகோட்டினிக் அமிலம் அல்லது தொடர்புடைய நிகோட்டினைல் சேர்மங்களின் N-ஆக்சைடை குளோரினேற்றம் செய்து 2-குளோரோநிக்கோட்டினிக்கு அமிலம் தயாரிக்கப்படுகிறது. இவ்வினையில்  2-ஐதராக்சிநிக்கோட்டினிக்கு அமிலத்தின் அமிலத்தின் ஐதராக்சில் குழு பதிலீடு செய்யப்படுகிறது. அல்லது பல்வேறு அக்ரோலின் வழிப்பெறுதிகளின்  சுழற்சியை உள்ளடக்கிய தோமினோ வினை மூலம் இது தயாரிக்கப்படுகிறது.

மேற்கோள்கள்

பிரிடின்கள்
அரோமாட்டிக் அமிலங்கள்
குளோரோ அரீன்கள்
கரிமச் சேர்மங்கள்
கேலங்கா

கேலங்கா (Kelanga) என்பது இந்திய மாநிலமான அரியானாவின் பிவானி மாவட்டத்தில் உள்ள ஒரு கிராமமாகும். கலிங்கா என்ற பெயராலும் இக்கிராமம் அறியப்படுகிறது. பிவானி மாவட்ட தலைமையக நகரத்திலிருந்து சுமார் 20 கிலோமீட்டர் (12 மைல்) வடகிழக்கில் இக்கிராமம் அமைந்துள்ளது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த கிராமத்தில் 2,628 குடும்பங்கள் இருந்தன. இதில் மொத்தம்  13,910 மக்கள் வாழ்ந்து வந்தனர். இம்மக்கள் தொகையில் 7,404 ஆண்களும் 6,506 பெண்களும்  இருந்தனர். கலிங்கா  கிராமம் 3 பிரிவுகளாகப் பிரிக்கப்பட்டுள்ளது. பனாகு -சவாய் பனா, ராச்சூ பனா, அம்ரு பனா என்பவை அம்மூன்று பிரிவுகளாகும். ஒவ்வொரு பனாவும் அதன் சொந்த பஞ்சாயத்தைக் கொண்டுள்ளது. இந்த கிராமத்தில் 3 அரசு பள்ளிகள், 1 ஆயுர்வேத மருத்துவமனை, 1 கால்நடை  மருத்துவமனை மற்றும் ஒரு தபால் அலுவலகம் ஆகிய அலுவலகங்கள் உள்ளன. இந்த கிராமத்தில் கல்வியறிவு விகிதம் 72.62% ஆகும். ஆண்களின் கல்வியறிவு விகிதம் 80.82% ஆகவும், பெண்களின் கல்வியறிவு சதவீதம் 63.32% ஆகவும்  உள்ளது.

சுதந்திர போராட்ட வீரர் பண்டிட் நெகிராம் சர்மா கலிங்கா  கிராமத்தைச் சேர்ந்தவர். கிராம மக்கள் பாபா குகா, தேவி மா, சதி தாதி, பாபா மவுனி தேவ் ஆகியோரை வணங்குகிறார்கள். குடியரசுத் தலைவர் ஏ. பி. ஜே. அப்துல் கலாம் 2007 ஆம் ஆண்டு மே மாதம் 25 ஆம் தேதியன்று கலிங்கா கிராமத்திற்கு வந்திருந்தார்.  இதன் விளைவாக, கிராமம் குறிப்பிடத்தக்க வளர்ச்சியைக் கண்டது. இந்த கிராமம் மத்திய அரசின் ஆதர்சு காவ்ன் என்ற திட்டத்திற்கு  உட்பட்டதாக அறிவிக்கப்பட்டது. ஒவ்வோர் ஆண்டும் இராணுவம், கடற்படை மற்றும் விமானப்படையில் பல இளைஞர்கள் தேர்ந்தெடுக்கப்படுவதால், இந்த கிராமத்தின் இளைஞர்கள் பாதுகாப்புப் படைகளில் சேர பெரும் ஆர்வம் கொண்டுள்ளனர்.

மேற்கோள்கள் 

Coordinates on Wikidata
அரியானாவின் புவியியல்
பிவானி மாவட்டம்
தலையாட்டி பொம்மைகள் (திரைப்படம்)

தலையாட்டி பொம்மைகள் (Thalaiyatti Bommaigal) என்பது 1986 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தில் கவுண்டமணி, இளவரசி, வினு சக்ரவர்த்தி, ராதாரவி செந்தில் ஆகியோர் நடித்திருந்தனர். இப்படத்தை தூயவன் தயாரித்திருந்தார்.

நடிகர்கள் 
 கவுண்டமணி
 ராதாரவி
 வினு சக்ரவர்த்தி
 இளவரசி 
 கல்பனா 
 அருணா 
 செந்தில்
 நளினிகாந்த்

பாடல்கள் 
இத்திரைப்படத்திற்கு கங்கை அமரன் இசையமைத்திருந்தார். பாடல் வரிகளை கவிஞர் வாலி எழுதியிருந்தார்.

 ஏ ஆத்தா உன்ன பாத்தா
 கண்ணா கண்ணா நீ யாரடா
 கூவம் மணக்குற சீமையிது
 போடுங்கடி சந்தனத்த

மேற்கோள்கள் 

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
கங்கை அமரன் இசையமைத்த திரைப்படங்கள்
கவுண்டமணி நடித்த திரைப்படங்கள்
ராதாரவி நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
செந்தில் நடித்த திரைப்படங்கள்
வின்சென்ட் பவுலோஸ்

வின்சென்ட் மார் பவுலோஸ் (Vincent Paulos; பிறப்பு: பிப்ரவரி 20, 1964) தமிழ்நாட்டில் கன்னியாகுமரி மாவட்டத்தில் உள்ள மார்த்தாண்டத்தின் சீரோ-மலங்கரா கத்தோலிக்க எபார்ச்சியின் பெருநகர ஆயர் ஆவார்.

ஆரம்பகால வாழ்க்கை. 
பவுலோஸ், தமிழ்நாடு மாநிலத்தில் கன்னியாகுமரி மாவட்டத்தில் திருவட்டாறு அருகே உள்ள குமரன்குடி கிராமத்தில் 1964ஆம் ஆண்டு பிப்ரவரி 20ஆம் தேதி பிறந்தார். இவரது பெற்றோர் கொச்சுப்பிள்ளை மற்றும் மரிய தங்கம்.

திருவனந்தபுரத்தில் உள்ள புனித அலோசியஸ் செமினரியில் கல்வி பயின்றார்.

அருட்பணி 
பெனடிக்ட் மார் கிரிகோரியோஸ் என்பவரால் 2 சனவரி 1991 அன்று அன்னக்கரையில் இவரது இல்லத்தில் பாதிரியாராக நியமிக்கப்பட்டார்.

மேற்கோள்கள்

வெளி இணைப்புகள் 

 வின்சென்ட் மார் பவுலோஸ் பற்றி
 மிகவும் மதிப்பிற்குரிய டாக்டர் வின்சென்ட் மார் பவுலோஸ் பதவியேற்பு 
கன்னியாகுமரி மாவட்ட நபர்கள்
வாழும் நபர்கள்
1964 பிறப்புகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
நசரேன் சூசை

நசரேன் சூசை (பிறப்பு ː 13 ஏப்ரல் 1963) ஒரு ரோமன் கத்தோலிக்க ஆயர் ஆவார். அவர் தற்போது கோட்டார் மறைமாவட்ட ஆயராக பணியாற்றி வருகிறார். இவர் கோட்டார் மறைமாவட்டத்தின் ஆறாவது ஆயர் ஆவார்.

ஆரம்பகால வாழ்க்கை. 
தமிழ்நாட்டின் கன்னியாகுமரி மாவட்டம் ராஜாக்கமங்கலம் துரையில் 1963 ஆம் ஆண்டு ஏப்ரல் 13 ஆம் தேதி சூசி மற்றும் பணிபிட்சை தம்பதியினருக்கு 8வது குழந்தையாக பிறந்தார்.அவர் ஏப்ரல் 18,1963 அன்று ஞானஸ்நானம் பெற்றார். நாகர்கோவில் புனித அலோசியஸ் செமினரி மைனர் செமினரி, பூந்தமல்லியில் உள்ள சேக்ரட் ஹார்ட் செமினரியில் தனது படிப்பை முடித்தார். பெல்ஜியத்தில் உள்ள லுவென் கத்தோலிக்க பல்கலைக்கழகத்தில் இறையியலில் உரிமம் பெற்றார், மேலும் ரோமில் உள்ள பொண்டிஃபிக்கல் கிரிகோரியன் பல்கலைக்கழகத்தில் முனைவர் பட்டம் பெற்றார். மதுரை பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார்.

கல்வி மற்றும் திருச்சபை வாழ்க்கை 
1989 ஆம் ஆண்டு ஏப்ரல் 2 ஆம் தேதி குருத்துவ நியமனத்திற்குப் பிறகு, நசரேன் சூசை கொலாச்சலில் உள்ள எங்கள் லேடி ஆஃப் பிரசன்டேஷன் தேவாலயத்தில் உதவி பாதிரியாராக நியமிக்கப்பட்டார். பின்னர் நாகர்கோவிலில் உள்ள தமிழ்நாடு சேவியர் மிஷன் இல்லத்தில் படிப்பின் தலைமைப் பொறுப்பாளராகவும், மறைமாவட்ட ஆணையத்தின் செயலாளராகவும் பணியாற்றினார். 1992 ஆம் ஆண்டில், ஏனாம் புனித ஹெலன் திருச்சபையில் பணியாற்றினார். அதன்பிறகு, பூந்தமல்லி புனித இதய செமினரியில் இறையியல்  பேராசிரியராக நியமிக்கப்பட்ட அவர், எட்டு ஆண்டுகள் அந்த பதவியில் இருந்தார். 2011 ஆம் ஆண்டில், அவர் கன்னியாகுமரியில் உள்ள தூய அலங்கார உபகார மாதா  தேவாலயத்தின் திருச்சபை பாதிரியாராக ஆனார்.

சென்னை பல்கலைக்கழகம், பெங்களூர், சம்பல்பூர், ஒடிஷா, சேல்சியன் இறையியல் கல்லூரி, திருச்சிராப்பள்ளி, சென்னை  அருள் கடல் ஆகிய இடங்களில் சிறப்பு பேராசிரியராகவும் இருந்தார்.

20 மே 2017 அன்று, போப் பிரான்சிஸ் அவரை கோட்டார் மறைமாவட்டத்தின் ஆயராக நியமித்தார்.  அவர் 29 ஜூன் 2017 அன்று   பீட்டர் ரெமிஜியஸ், பேராயர் ஆண்டனி பப்புசாமி மற்றும் பிஷப் யூஜின் ஜோசப் ஆகியோரால் புனிதப்படுத்தப்பட்டார்.

மேற்கோள்கள்

வெளி இணைப்புகள் 

 கோட்டார் மறைமாவட்டத்தின் அதிகாரப்பூர்வ வலைத்தளம்
 பிஷப் நாசரேன் சூசாய்-கத்தோலிக்க-படிநிலை [சுயமாக வெளியிடப்பட்டது]

கன்னியாகுமரி மாவட்ட நபர்கள்
1963 பிறப்புகள்
வாழும் நபர்கள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
இராம் மாதவ்

வாரணாசி இராம் மாதவ் (Varanasi Ram Madhav)(பிறப்பு:22 ஆகத்து 1964), பாரதிய ஜனதா கட்சியின் தேசியப் பொதுச் செயலாளராகப் பணியாற்றியவர்.தற்போது இராஷ்டிரிய சுயம்சேவாக் சங்கத்தின் தேசிய நிர்வாகக் குழு உறுப்பினராகவும், ஆந்திரப் பிரதேச மாநில பாரதிய ஜனதா கட்சியின் பொறுப்பாளராகவும் உள்ளார். அமைதியற்ற அண்டை நாடுகள்: ஐம்பது ஆண்டுகாலப் போருக்குப் பிறகு இந்தியாவும் சீனாவும் என்ற தலைப்பில் ஓர் ஆங்கில நூலை எழுதியுள்ளார்.இவர் வடகிழக்கு இந்தியாவில் பாரதிய ஜனதா கட்சியின் வளர்ச்சிக்குப் பாடுபட்டவர்.

மேற்கோள்கள்

மேலும் படிக்க
 

1964 பிறப்புகள்
ஆந்திரப் பிரதேச அரசியல்வாதிகள்
பாரதிய ஜனதா கட்சி அரசியல்வாதிகள்
ராஷ்டிரிய சுயம்சேவாக் சங்கத்தினர்
தெலுங்கு மக்கள்
ஜவகர் சர்க்கார்

ஜவகர் சர்க்கார் (Jawhar Sircar) (பிறப்பு:22 மார்ச் 1952), பணி ஓய்வு பெற்ற இந்திய ஆட்சிப் பணி அதிகாரியூம், பிரசார் பாரதியின் முன்னாள் தலைமைச் செயல் அதிகாரியும், பேச்சாளரும் ஆவார்.
அகில இந்திய திரிணாமுல் காங்கிரசு கட்சியின் சார்பாக மாநிலங்களவை உறுப்பினராக 2021 முதல் செப்டம்பர் 2024 முடிய பதவி வகித்தார்.

பதவி விலகல்
கொல்கத்தா பயிற்சி மருத்துவர் பாலியியல் வண்புணர்வு மற்றும் கொலை தொடர்பான சர்ச்சையில், முதலமைச்சர் மம்தா பானர்ஜிக்கு எதிராக கருத்து தெரிவித்து தனது மாநிலங்களவை உறுப்பினர் பதவியை செப்டம்பர் 2024ல் துறந்தார்.

மேற்கோள்கள்

வெளி இணைப்புகள்

 

1952 பிறப்புகள்
இந்திய ஆட்சிப் பணி அலுவலர்கள்
மாநிலங்களவை உறுப்பினர்கள்
அகில இந்திய திரிணாமுல் காங்கிரசு அரசியல்வாதிகள்
பி. வால்மீகி பார்த்தசாரதி

பி. வால்மீகி பார்த்தசாரதி (P. V. Parthasarathi) இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதியாவார். 1971 ஆம் ஆண்டு மார்ச்சு மாதம் 4 ஆம் தேதியன்று இவர் பிறந்தார். கர்நூல் மாவட்டத்தில் உள்ள அதோனி சட்டமன்றத் தொகுதியின் சட்டமன்ற உறுப்பினராக உள்ளார். பாரதிய சனதா கட்சியை இவர் பிரதிநிதித்துவப்படுத்துகிறார். 2024 ஆம் ஆண்டு நடைபெற்ற ஆந்திரப் பிரதேச சட்டப்பேரவைத் தேர்தலில் இவர் வெற்றி பெற்றார். இங்கு பாரதிய சனதா கட்சி தெலுங்கு தேசம் மற்றும் சனசேனா கட்சிகளுடன் கூட்டணி வைத்திருந்தது.

ஆரம்பகால வாழ்க்கையும் கல்வியும் 
பார்த்தசாரதி ஆந்திரப்பிரதேசத்திலுள்ள அதோனி நகரத்தைச் சேர்ந்தவர். இவர் ஒரு பல் மருத்துவர். இவரது தந்தையின் பெயர் பி. வி. நரசிம்முலு. இவரது மனைவியும் ஒரு மருத்துவர். விசயவாடாவில் உள்ள என். டி. ஆர் சுகாதார அறிவியல் பல்கலைக்கழகத்துடன் இணைந்த ஐதராபாத் அரசு பல் மருத்துவக் கல்லூரியில் 1997 ஆம் ஆண்டில் குழந்தைகள் பல்மருத்துவத்தில் பார்த்தசாரதி முதுகலைப் பட்டம் பெற்றார்.

அரசியல் வாழ்க்கை
பார்த்தசாரதி 2024 ஆம் ஆண்டு நடைபெற்ற ஆந்திரப் பிரதேச சட்டப்பேரவைத் தேர்தலில் அதோனி தொகுதியில் பாரதிய சனதா கட்சி சார்பில் போட்டியிட்டு வெற்றி பெற்றார். 89,929 வாக்குகளைப் பெற்று, தனது நெருங்கிய போட்டியாளரும் தற்போதைய சட்டமன்ற உறுப்பினருமான ஒய். எசு. ஆர் காங்கிரசு கட்சியின் ஒய். சாய் பிரசாத் ரெட்டியை 18,164 வாக்குகள் வித்தியாசத்தில் இவர் தோற்கடித்தார்.

மேற்கோள்கள்

வாழும் நபர்கள்
1971 பிறப்புகள்
ஆந்திரப் பிரதேச சட்டமன்ற உறுப்பினர்கள்
கர்நூல் மாவட்ட நபர்கள்
தெலுங்கு மக்கள்
பாரதிய ஜனதா கட்சி அரசியல்வாதிகள்
1-குளோரோபிப்பெரிடின்

1-குளோரோபிப்பெரிடின் (1-Chloropiperidine) என்பது C5H10ClN என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். N-குளோரோபிப்பெரிடின் என்ற பெயராலும் இது அழைக்கப்படுகிறது. 1-குளோரோபிப்பெரிடின் ஒரு நிறமற்ற திரவமாகும். கரிம குளோராமைனுக்கு ஓர் அரிய உதாரணமாகக் கருதப்படுகிறது. அதாவது N-Cl பிணைப்புடன் கூடிய ஒரு சேர்மத்திற்கு இது உதாரணமாகும். பிப்பெரிடினுடன் கால்சியம் ஐப்போகுளோரைட்டைச் சேர்த்து வினைபுரியச் செய்து 1-குளோரோபிப்பெரிடின் தயாரிக்கப்படுகிறது. குளோரமைன்களில் பொதுவான இச்சேர்மம் மிகவும் வினைத்திறன் கொண்டதாகும். தனிமைப்படுத்தப்படுவதற்குப் பதிலாக தளத்தில் உருவாக்கப்பட்டு இது பயன்படுத்தப்படுகிறது. 1-குளோரோபிப்பெரிடின் ஐதரோ ஆலசன் நீக்க வினைக்கு உட்பட்டு வளைய இமைனை கொடுக்கிறது.

மேற்கோள்கள்

கரிமச் சேர்மங்கள்
நைட்ரசன் - ஆலசன் சேர்மங்கள்
சாஜகான்பூர் மக்களவைத் தொகுதி

சாஜகான்பூர் மக்களவைத் தொகுதி (Shahjahanpur Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, சாஜகான்பூர் மக்களவைத் தொகுதியில் ஆறு சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 ஷாஜகான்பூர் மாவட்டம்
 மக்களவை தொகுதிகளின் பட்டியல்

மேற்கோள்கள் 

உத்தரப் பிரதேச மக்களவைத் தொகுதிகள்
2024 சார்க்கண்டு சட்டமன்றத் தேர்தல்

2024 சார்க்கண்டு சட்டமன்றத் தேர்தல் என்பது (2024 Jharkhand Legislative Assembly election) ஜார்க்கண்ட் சட்டப்பேரவை 81 உறுப்பினர்களைத் தேர்ந்தெடுக்க 2024ஆம் ஆண்டு நவம்பர்-திசம்பர் மாதங்களில் நடைபெற உள்ள தேர்தல்கள் ஆகும். ஜார்க்கண்ட் மாநிலத்தின் தற்போதைய முதலமைச்சராக ஹேமந்த் சோரன் உள்ளார்.

தேர்தல் பட்டியல்

கட்சிகளும் கூட்டணிகளும்





பிற

தேர்தல் முடிவுகள்

மேற்கோள்கள்

சார்க்கண்ட் சட்டமன்றத் தேர்தல்கள்
மரகத வீணை (திரைப்படம்)

மரகத வீணை (Maragatha Veenai) என்பது 1986 இல் கோகுல கிருஷ்ணன் இயக்கத்தில் வெளிவந்த இந்தியத் தமிழ்த் திரைப்படமாகும். இத்திரைப்படத்தில் சுரேஷ், ரேவதி ஆகியோர் நடித்திருந்தனர். இப்படம் 1986 மார்ச்சு 14 அன்று வெளியிடப்பட்டது.

கதைச்சுருக்கம் 
கோகிலா ஒரு அனாதைக் குழந்தையாக கைவிடப்படுகிறார். அவரது இயல்பான பாடும் திறனால் ஈர்க்கப்பட்ட கர்நாடக இசைக்கலைஞரால் அழைத்துச் செல்லப்படுகிறார். அவரும் அவரது மனைவியும் அவளைத் தங்கள் குழந்தையாக வளர்த்தனர். அவரது தந்தை நோய்வாய்ப்பட்டதால், கோகிலா தனது குடும்பத்தில் வருமானம் ஈட்டுபம் ஒரே நபராக மாறுகிறார். வேலைக்குச் செல்ல வேண்டிய கட்டாயத்தில் உள்ளார். கோகிலா ஒரு சிறிய கிராமத்திலுள்ள ஒரு பள்ளியில் புதிய இசை ஆசிரியராக வாழ்க்கையைத் தொடங்குகிறார். அதே பள்ளியில் பயிற்சி ஆசிரியர் கண்ணன், கோகிலாவிடம் முதல் சந்திப்பிலிருந்தே முரட்டுத்தனமாக நடந்து கொள்கிறார். ஒரு காயத்திற்கு பின்னர் கோகிலா கண்ணனிடம் மனம் திருந்தி தனது நடத்தைக்கு மன்னிப்பு கேட்கும் வரை அவர்களின் உறவு இதேபோலிருந்தது. இருவரும் விரைவில் காதலிக்கிறார்கள். கண்ணனின் தாயார் அவர்களின் திருமணத்திற்கு ஒப்புதல் அளிக்கிறார். கோகிலாவை திடீரென்று வீட்டிற்கு அழைத்து, தனது தந்தையின் உயிரைக் காப்பாற்றிய மருத்துவர் சந்திரசேகருடன் தனது திருமணத்தை ஏற்பாடு செய்துள்ளதாக அவரது பெற்றோர் தெரிவித்தனர். அவளை உள்ளே அழைத்துச் சென்றவர்களிடம் வேண்டாம் என்று சொல்ல முடியாமல், அவள் அவரை திருமணம் செய்து கொள்ள ஒப்புக்கொள்கிறாள். மேலும் கண்ணனுடனான உறவை முறித்துக் கொள்கிறாள். கண்ணன் தனது குடும்பத்தினரால் கட்டாயமாக திருமணம் செய்து கொள்ளப்படும்போது சந்திரசேகர் உண்மையை அறிந்துகொள்கிறார்.

நடிகர்கள் 
 கண்ணனாக சுரேஷ்
 கோகிலாவாக ரேவதி
 மருத்துவர் சந்திரசேகராக வாகை சந்திரசேகர்
 பள்ளி தலைமை ஆசிரியராக கவுண்டமணி
 அக்னியாக மனோரமா
 பள்ளி எழுத்தராக செந்தில் 
 கல்லாப்பெட்டி சிங்காரம் -தமிழ் ஆசிரியர்
 நகர மைனராக சங்கிலி முருகன்
 கண்ணனின் மாமாவாக வினு சக்ரவர்த்தி
 ஜே. வி. சோமயாஜுலு கோகிலாவின் வளர்ப்பு தந்தை
 கோகிலாவைத் தத்தெடுத்த தாயாக வடிவுக்கரசி 
 இளம் கோகிலாவாக குழந்தை சோனியா

பாடல்கள் 
இத்திரைப்படத்திற்கு இளையராஜா இசையமைத்திருந்தார்.

மேற்கோள்கள் 

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
ரேவதி நடித்த தமிழ்த் திரைப்படங்கள்
கவுண்டமணி நடித்த திரைப்படங்கள்
மனோரமா நடித்த திரைப்படங்கள்
செந்தில் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
8006 அலுமினியம் உலோகக்கலவை

8006 அலுமினியம் உலோகக்கலவை (8006 aluminium alloy) இரும்பு, மாங்கனீசு மற்றும் தாமிரம் தனிமங்களை கூட்டுசேர் பொருள்களாகப் பயன்படுத்தி தயாரிக்கப்படுகிறது. பொதுவாக மெல்லிய தாள்கள் அல்லது படலங்களாக உருட்டப்படுகிறது. இதன் அரிப்பு எதிர்ப்பின் காரணமாக வெப்பப் பரிமாற்றிகளாகப் பெரும்பாலும் பயன்படுத்தப்படுகிறது. 8006 அலுமினியம் தகடுகளாகக் கிடைக்கிறது.

வேதி இயைபு

பயன்பாடுகள்
அலுமினியம் 8006 உலோகக் கலவை உணவுப் பொதிகள் கட்டவும், நுண் மின்னியல் மற்றும் வெப்பப் பரிமாற்றிகளில் பயன்படுத்தப்படுகிறது.

மேற்கோள்கள்

வெளி இணைப்புகள் 
 Material Properties

அலுமினியக் கலப்புலோகங்கள்
அராபியன் வடிநிலம்

அராபியன் வடிநிலம் (Arabian Basin) அரேபிய தீபகற்பத்திற்கும் இந்தியாவிற்கும் இடையில் அரபிக் கடலின் தெற்குப் பகுதியில் அமைந்துள்ள ஒரு பெருங்கடல் வடிநிலம் ஆகும். இவ்வடிநிலம் இது 10° வடக்கு, 65° கிழக்கு ஆள்கூறுகளில் மையம் கொண்டுள்ளது. இப்படுகையின் ஆழம் வடக்கில் 3,400 மீ முதல் தெற்கில் 4,400 மீ வரையிலும் உள்ளது. அராபியன் வடிநிலத்தின் அதிகபட்ச ஆழம் 4,652 மீட்டர்களாகும். தரையானது சிந்து நதியின் கடலடி விரிதுறை வண்டல் படிவுகளால்  மூடப்பட்டிருக்கும். இது ஒப்பீட்டளவில் மென்மையானதாகும்..

இந்த வடிநிலத்தின் தெற்கு பகுதி கார்ல்சுபெர்க் முகடு மற்றும் சாகோசு-இலட்சத்தீவு பீடபூமி ஆகியவற்றால் ஆன  மத்திய இந்திய முகடால் உருவாக்கப்பட்டதாகும். மேற்கில் உள்ள ஓவன் பிளவு  மண்டலம் வழியாக கீழ் நீர் படுகைக்குள் நுழைகிறது. கார்ல்சுபெர்க்கு முகடு  3,800 மீ ஆழத்தில், சோமாலியப் படுகையில் இருந்து தென்மேற்கே இந்தப் படுகையைப் பிரிக்கிறது. அரேபியப் படுகை ஆழமற்ற ஓமன் படுகையில் இருந்து முர்ரே முகடு மூலம் பிரிக்கப்பட்டுள்ளது. வடக்கு மற்றும் கிழக்கு எல்லைகளில் பெரும்பாலானவை லட்சுமி முகடு மற்றும் இலட்சத்தீவு பீடபூமியால் உருவாகின்றன.

மேற்கோள்கள்

கடலியல்
அரபிக்கடலின் நிலப்பரப்புகள்
அம்பாந்தோட்டை பன்னாட்டு துறைமுகம்

அம்பாந்தோட்டை பன்னாட்டு துறைமுகம் (Hambantota International Port), இலங்கையின் தென் மாகாணத்தின்  கடற்கரை நகரமான அம்பாந்தோட்டையில் அமைந்துள்ளது. கொழும்பு துறைமுகத்திற்கு அடுத்து, இத்துறைமுகம் இரண்டாவது பெரிய துறைமுகம் ஆகும். இந்த நவீன ஆழ்கடல் துறைமுகத்தை சீன வணிக துறைமுக நிறுவனத்திற்கு 99 ஆண்டு குத்தகை அடிப்படையில் இலங்கை அரசு வழங்கியது. இத்துறைமுகம் 2010ல் பயன்பாட்டிற்கு வந்தது. 2020ஆம் ஆண்டில் இத்துறைமுகம் 1.8 மில்லியன் சரக்குக் கொள்கலன்களை கையாண்டுள்ளது.

சனவரி 2008ல் இந்துறைமுகத்தின் கட்டுமானப் பணி தொடங்கியது.2016ஆம் ஆண்டில் 1.81 மில்லியன் அமெரிக்க டாலர் அளவிற்கு இலாபம் ஈட்டியது. 

சீனாவிடம் இலங்கை அரசு வாங்கிய கடனை உரிய காலத்தில் திருப்பிச் செலுத்த இயலாத காரணத்தினால்,  சீன வணிக துறைமுக நிறுவனத்திற்கு இலங்கை அரசு சூலை 2017ஆம் ஆண்டில் 99 ஆண்டு குத்தகை அடிப்படை வழங்கியது.
 
மே 2024ல் இத்துறைமுகம் மாதத்திற்கு 7,00,000 டன்கள் மதிப்பிலான பெட்ரோலியப் பொருட்களை சுத்திரிக்கும் ஆலைகளையும், கிட்டங்கிகளையும் நிறுவியது. மேற்கு-கிழக்கு நாடுகளுக்கிடையே கப்பல் போக்குவரத்திற்கு இத்துறைமுகம் முதன்மை மையமாக விளங்குகிறது.

மேற்கோள்கள்

இலங்கைத் துறைமுகங்கள்
சந்தோஷ் பிரதாப்

சந்தோஷ் பிரதாப் (Santhosh Prathap) என்பவர் தமிழ் திரையுலகில் பணிபுரியும் இந்திய நடிகர் ஆவார். இவர்  கதை திரைக்கதை வசனம் இயக்கம் (2014) என்ற படத்தின் மூலம் நடிகராக அறிமுகமானார். 2022 ஆம் ஆண்டில், இவர் விஜய் தொலைக்காட்சியின் பிரபலமான சமையல் நிகழ்ச்சியான  குக் வித் கோமலி (சீசன் 3) இல் போட்டியாளராக கலந்தொகொண்டார்.

தொழில் 
சந்தோஷ் ரா. பார்த்திபன் இயக்கிய கதை திரைக்கதை வசனம் இயக்கம் (2014) படத்தின் வழியாக நடிகராக அறிமுகமானார். அது திரையுலகில் ஒரு அடையாளத்தை பெற விரும்பி போராடும் இயக்குநரை சித்தரித்து நடித்தார். படம் நேர்மறையான விமர்சனங்களுடன் வெளியானது. ஒரு சிறு இடைவெளிக்குப் பிறகு, இவர் மீண்டும்  தயம் (2017) படம் வழியாக வந்தார். அது முழுக்க முழுக்க ஒரே அறையில் எடுக்கப்பட்ட பரபரப்பூட்டும் திரைப்படமாகும். அதன் பிறகு இவர் முதன்முதலில்  மிஸ்டர். சந்திரமௌலி படத்தில் எதிர்மறைப் பாத்திரத்தில் நடித்தார்.

திரைப்படவியல்

தொலைக்காட்சி

மேற்கோள்கள் 

1987 பிறப்புகள்
வாழும் நபர்கள்
தமிழ்த் திரைப்பட நடிகர்கள்
சந்த் கபீர் நகர் மக்களவைத் தொகுதி

சந்த் கபீர் நகர் மக்களவைத் தொகுதி (Sant Kabir Nagar Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக சந்த் கபீர் நகர் மாவட்டத்தில் இத்தொகுதி 2009ஆம் ஆண்டில் நடைமுறைக்கு வந்தது.

சட்டமன்றத் தொகுதிகள் 
தற்போது, சந்த் கபீர் நகர் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

மெக்தாவல் மற்றும் கலிலாபாத் சட்டமன்றத் தொகுதிகள் முன்பு கலிலாபாத் மக்களவை தொகுதியின் ஒரு பகுதியாக இருந்தன.

மக்களவை உறுப்பினர்கள்

தேர்தல் முடிவுகள்

2024

2019

2014

மேலும் காண்க 

 சந்த் கபீர் நகர் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 சந்த் கபீர் நகர் லோக்சபா தொகுதி தேர்தல் 2019 முடிவுகள்

உத்தரப் பிரதேச மக்களவைத் தொகுதிகள்
ருக்மணீஷ விஜயம்

ருக்மிணீஷ விஜயம் (சமஸ்கிருதம்: रुक्मिणीशविजय, பொருள்: 'ருக்மிணியின் தலைவனின் வெற்றி') என்பது 16-ஆம் நூற்றாண்டைச் சேர்ந்த இந்து, மாத்வ துறவி வாதிராஜ தீர்த்தரால் இயற்றப்பட்ட ஒரு வைணவ நூலாகும். இது 19 அத்தியாயங்களையும், பல்வேறு யாப்பு வடிவங்களில் 1,241 பாடல்களையும் கொண்ட சமஸ்கிருத இலக்கியத்தின் முக்கியமான படைப்பாகும். இந்த நூல் வைதர்பி பாணியில் எழுதப்பட்டுள்ளது.
ருக்மிணீஷ விஜயம் என்பது ஒரு மகாகாவியம் ஆகும். இது காவிய பாணியில் அமைந்து, கிருஷ்ணரின் வாழ்க்கையை சிறுவயது முதல் அவரது முதன்மை மனைவியான ருக்மிணியுடனான திருமணம் வரை விவரிக்கிறது. பாகவத புராணத்தின் 10-வது ஸ்கந்தத்தில் விவரிக்கப்பட்டுள்ளவாறு கிருஷ்ணரின் கதையை இந்நூல் சிறப்பாக எடுத்துரைக்கிறது.

தத்துவம்

ருக்மிணீஷ விஜயம் த்வைத தத்துவத்தின் சிறந்த எடுத்துக்காட்டாகக் கருதப்படுகிறது. இது அத்வைதக் கோட்பாட்டிற்கு எதிரானதாகவும் உள்ளது. இந்நூல் கிருஷ்ணரின் சாதனைகளை விவரிக்கிறது. கிருஷ்ணரின் "கேள்விக்கு இடமில்லாத உயர்நிலையை" வாதிராஜர் என்ற துறவி பிரதிநிதித்துவப்படுத்துகிறார்.
இந்த நூலின் பாணி குறித்து இந்தியவியல் அறிஞர் பி.என். கிருஷ்ணமூர்த்தி சர்மா பின்வருமாறு குறிப்பிடுகிறார்:
விவரிப்புகள் பயனுள்ளவையாகவும் இயல்பானவையாகவும் உள்ளன. நடை ஆழமான எதுகை நயத்துடன் கூடியுள்ளது. பொருளும் ஒலியும் நன்றாகப் பொருந்தியுள்ளன, மேலும் உருவகங்கள் நேர்த்தியானவையாகவும் உயர்வானவையாகவும் உள்ளன.

முக்கிய அம்சங்கள்

ருக்மணீஷ விஜயத்தின் இரண்டு தத்துவ அம்சங்கள்: 

தத்துவார்த்த முக்கியத்துவம்: இது த்வைத தத்துவத்தை பிரதிநிதித்துவப்படுத்தி, அத்வைதத்திற்கு எதிரான நிலைப்பாட்டை எடுக்கிறது.
இலக்கிய நயம்: இதன் நடை இயல்பானதாகவும், எதுகை நயம் கொண்டதாகவும், சிறந்த உருவகங்களைக் கொண்டதாகவும் உள்ளது.

உள்ளடக்கம் 

ருக்மணீஷ விஜயத்தின் உள்ளடக்கம்:

தொடக்கம்:
கிருஷ்ணர் (பரமாத்மா), ஹயக்ரீவர், ருக்மிணி, பூதேவி ஆகியோருக்கான துதிப் பாடல்கள்.

முதல் காண்டம்:
பிரம்மா விஷ்ணுவிடம் கிருஷ்ண அவதாரம் வேண்டுதல், கிருஷ்ணரின் பிறப்பு, புகழ், பலராமர், துர்கா (யோகமாயா) பிறப்பு, கிருஷ்ணர் கோகுலம் செல்லுதல் ஆகியவற்றை விவரிக்கிறது.

இரண்டாம் காண்டம்:
கிருஷ்ணர் கோகுலம் நுழைதல், துர்கா பெற்றோருக்கு ஆசி வழங்குதல், பூதனை, சகடாசுரன் வதம், அவர்கள் மோட்சம் அடைதல் ஆகியவற்றை விவரிக்கிறது.

மூன்றாம் காண்டம்:
திருணாவர்த்தன் வதம், யசோதை கிருஷ்ணரின் விஸ்வரூபம் காணல், கிருஷ்ணரின் லீலைகள், கோபியர் உடனான விளையாட்டுகள், காளியன் அடக்குதல் ஆகியவற்றை விவரிக்கிறது.

நான்காம் காண்டம்:
காட்டுத் தீயை அடக்குதல்,தேனுகாசுரன் வதம்,பருவ காலங்கள் விவரிப்பு,கோபியரின் ஆடைகளை திருடும் லீலை, கோவர்தன மலை தூக்குதல் ஆகியவற்றை விவரிக்கிறது.

அடுத்த காண்டங்கள்:
ராசக்ரீடை பின்னணி, சங்கசூடன், அரிஷ்டாசுரன், கேசி வதம், மதுரா பயணம், கம்சன் வதம், ஜராசந்தனை வெல்லுதல், ருக்மிணி திருமணம்
பிரத்யும்னன், அநிருத்தன் பிறப்பு, சாதனைகள் ஆகியவற்றை விவரிக்கிறது. பின்னர் இந்நூல் கிருஷ்ணரின் ஆசியை வேண்டி முடிகிறது.

மொழிபெயர்ப்புகள் 
இந்த நூல் கன்னடம், தெலுங்கு, தமிழ், துளு, மராத்தி, இந்தி மற்றும் ஆங்கிலம் ஆகிய மொழிகளில் மொழிபெயர்க்கப்பட்டுள்ளது.

மேற்கோள்கள் 

வைணவ இலக்கியங்கள்
சமசுகிருத இலக்கியம்
16-ஆம் நூற்றாண்டு நூல்கள்
ஐசோசயனைடு டைகுளோரைடு

ஐசோசயனைடு டைகுளோரைடுகள்  (Isocyanide dichlorides) என்பவை RN=CCl2 என்ற மூலக்கூற்று வாய்பாட்டால் விவரிக்கப்படும் வேதி வினைக்குழுவை கொண்ட கரிம சேர்மங்களைக் குறிக்கும். பாரம்பரியமாக இவை ஐசோசயனைடுகளின் குளோரினேற்றம் மூலம் பெறப்படுகின்றன. பீனைல்கார்பைலமீன் குளோரைடு நன்கு வகைப்படுத்தப்பட்ட ஓர் உதாரணமாகும்.

தயாரிப்பு
கரிம ஐசோதயோசயனேட்டுகளின் குளோரினேற்ற வினை நன்கு நிறுவப்பட்டுள்ளது: 

RN=C=S  +  2Cl2  →  RN=CCl2  +  SCl2

ஆல்க்கைல் ஐசோசயனேட்டுகளை பாசுபரசு பெண்டாகுளோரைடைப் பயன்படுத்தி குளோரினேற்றம் செய்தும் இதை தயாரிக்கலாம்.

RN=C=O  +  PCl5  →  RN=CCl2  +  POCl3

சயனோசன் குளோரைடையும் குளோரினேற்றம் செய்து ஐசோசயனைடு டைகுளோரைடு தயாரிக்கலாம்.:

ClCN  +  Cl2  →  ClN=CCl2

வினைகள்
ஐசோசயனைடு டைகுளோரைடுகள் பிரீடல் கிராப்ட்சு போன்ற வினைகளில் பங்கேற்கின்றன. இது நீராற்பகுத்தலுக்குப் பிறகு பென்சமைடுகளைக் கொடுக்க வழிவகுக்கிறது:
RN=CCl2  +  ArH  →  RN=C(Cl)Ar +  HCl
RN=C(Cl)Ar +  H2O  →  R(H)NC(O)Ar  + HCl

மேற்கோள்கள்

ஐசோசயனைடுகள்
வேதி வினைக்குழுக்கள்
கரிமகுளோரைடுகள்
8030 அலுமினியம் உலோகக்கலவை

8030 அலுமினியம் உலோகக்கலவை (8030 aluminium alloy) இரும்பையும் தாமிரத்தையும் கூட்டுசேர் பொருள்களாகப் பயன்படுத்தி தயாரிக்கப்படுகிறது. அதிக வெப்ப நிலைத்தன்மை மற்றும் மின் கடத்துத்திறன் காரணமாக இது பொதுவாக மின்னணுவியலில் பயன்படுத்தப்படுகிறது.

வேதி இயைபு 

அலுமினியம் 8030 உலோகக்கலவை உயர் மின்னழுத்த மின் பரிமாற்றக் கம்பிகளில் பயன்படுத்தப்படுகிறது.

மேற்கோள்கள் 

அலுமினியக் கலப்புலோகங்கள்
8090 அலுமினியம் உலோகக்கலவை

8090 அலுமினியம் உலோகக்கலவை (8090 aluminium alloy) இலித்தியம், தாமிரம், மக்னீசியம்  ஆகிய உலோகங்கங்களை கூட்டுசேர் பொருள்களாகப் பயன்படுத்தி தயாரிக்கப்படுகிறது. 8090 அலுமினியம் 2114 மற்றும் 2024 உலோகக் கலவைகளுக்கு மாற்றாக உருவாக்கப்பட்டது. அதிக மீள் குணகம் மற்றும் குறைந்த அடர்த்தியைக் கொண்டுள்ளது.

வேதி இயைபு

பயன்பாடுகள்
அலுமினியம் 8090 இதன் குறைந்த அடர்த்தி காரணமாக விண்வெளி பயன்பாடுகளில் பயன்படுத்தப்படுகிறது. உதாரணமாக இது இராணுவ உலங்கூர்தியான அகசுட்டாவெசுட்லேண்டு  ஈஎச்101 வானூர்தியில் பயன்படுத்தப்படுகிறது. 8090 உலோகக் கலவையை வெளியேற்றவும் முடியும்.

மேற்கோள்கள் 

அலுமினியக் கலப்புலோகங்கள்
8176 அலுமினியம் உலோகக்கலவை

8176 அலுமினியம் உலோகக்கலவை (8176 aluminium alloy) இரும்பு, துத்தநாகம், சிலிக்கான்  ஆகிய உலோகங்கங்களை கூட்டுசேர் பொருள்களாகப் பயன்படுத்தி தயாரிக்கப்படுகிறது. அதிக மின் கடத்துத்திறன் காரணமாக இது மின் கம்பிகளில் பயன்படுத்தப்படுகிறது.

வேதி இயைபு

பயன்பாடுகள்
அலுமினியம் 8176 கம்பிச்சுற்று மற்றும் கம்பி வடங்கள் கட்டுவதற்கு பயன்படுத்தப்படுகிறது.

மேற்கோள்கள் 

அலுமினியக் கலப்புலோகங்கள்
இராமச்சந்திர ராஜு

கருடா ராம் என்று அழைக்கப்படும் இராமச்சந்திர ராஜு (Ramachandra Raju) கன்னடம், தமிழ், தெலுங்கு மற்றும் மலையாளத் திரைப் படங்களில் முதன்மையாக தோன்றும் ஒரு இந்திய நடிகர் ஆவார். கே.சி.எஃப் அத்தியாயம் 1 என்ற படத்தில் ‘கருடா’ என்ற பாத்திரத்தில் நடித்ததற்காகவும், திரையில் தனது மேலாதிக்க இருப்புக்காகவும் இவர் புகழ் பெற்றார்.

தொழில் வாழ்க்கை 
கருடா இதற்கு முன்பு நடிகர் யாஷின் மெய்க்காப்பாளராகப் பணியாற்றினார். கே. சி. எஃப் அத்தியாயம் 1 (2018) யாஷுடன் இணைந்து நடித்தார். இந்தப் படத்தில் எதிமறை வேடத்தில் நடித்த இவர் அதற்கான பாராட்டுக்களைப் பெற்றார். இதன் மூலம் நான்கு தென்னிந்திய மொழிகளில் பல படங்களில் எதிர்மறையான வேடங்களில் நடிக்க வாய்ப்புகளைப் பெற உதவியது.

சுல்தான் (2021) படத்தில் எதிர்மறை வேடத்தில் நடித்த ராஜு, கோடியில் ஒருவன் (2021) மற்றும் யானை (2022) அரண்மனை 4 மற்றும் ஹிட் லிஸ்ட் (2024) ஆகிய படங்களிலும் நடித்துள்ளார்.

ராஜு மகா சமுத்திரம் (2021) படத்தின் மூலம் தெலுங்கிலும் , ஆராட்டு (2022) திரைப்படம் மூலம் மலையாளத்திலும் அறிமுகமானார்.

மேற்கோள்கள்

வெளி இணைப்புகள் 

கன்னட நடிகர்கள்
வாழும் நபர்கள்
தெலுங்குத் திரைப்பட நடிகர்கள்
தமிழ்த் திரைப்பட நடிகர்கள்
1980 பிறப்புகள்
அல்காப்

அல்காப் (Alkap) என்பது மேற்கு வங்காளத்தின் முர்சிதாபாத் மாவட்டத்திலுள்ள மால்டா மற்றும் பிர்பும் மற்றும் வங்காளதேசத்தின் ராஜசாகி மற்றும் சபாய் நவாப்கஞ்ச் ஆகிய இடங்களில் பிரபலமாக விளங்கும் ஒரு நாட்டுப்புற நடனம் ஆகும்.  மேலும் இந்த நடனம் சார்க்கண்டு மற்றும் பீகாரின் அருகிலுள்ள பகுதிகளான தும்கா மற்றும் பூர்ணியா போன்ற பகுதிகளுக்கும் பரவியுள்ளது.

சொற்பிறப்பியல் 
அல் என்றால் 'வசனத்தின் ஒரு பகுதி' என்றும் காப் என்றால் 'காவியம்' என்றும் பொருள். அல் என்ற வார்த்தையின் மற்றொரு பொருள் 'கூர்மையானது' என்பதாகும்.

வடிவம் 
இசை, நடனம் மற்றும் நாடக விளக்கக்காட்சியின் கலவையே அல்காப் ஆகும். பத்து முதல் பன்னிரண்டு கலைஞர்காய்கள் கொண்ட ஒரு அல்காப் குழுவில் ஒரு ஆசிரியரும் இரண்டு அல்லது மூன்று இளைஞர்கள் கொண்ட பாடகர்களும் மற்றும் இசைக்கலைஞர்களும் இடம் பெறுவர்.  அல்காப் நிகழ்ச்சியானது  அசார் வந்தனா, சோரா, காப், பைத்தகி கான் மற்றும் கெம்டா பாலா என ஐந்து பகுதிகளாக நிகழ்த்தப்படுகிறது. மேலும் கிராமப்புற சமூகத்தின் பிரதிபலிப்பாக அவர்களின் சமூக-பொருளாதார நிலையில் கவனம் செலுத்துகிறது.

பிரபலமான கலாச்சாரத்தில் 
சாகித்திய அகாதமி விருது பெற்ற சையத் முஸ்தபா சிராஜ் என்ற எழுத்தாளரின் புதைனமான மாயாமிர்தங்கா ஒரு அல்காப் குழுவைப் பற்றிய கதையாகும்.

மேற்கோள்கள் 

வங்காளதேசப் பண்பாடு
மேற்கு வங்கத்தின் பண்பாடு
வங்காளப் பண்பாடு
அஷ்டிம்கி ஓவியம்

அஷ்டிம்கி ஓவியம் (Ashtimki Chitra) என்பது நேபாளத்தின் மேற்கு பிராந்தியத்தில் தாரு சமூகத்தால் கொண்டாடப்படும் அஷ்டிம்கி திருவிழா நாளில் வரையப்படும் ஒரு வகை ஓவியம் ஆகும்.

முக்கியத்துவம் 
வீட்டிலேயே தயாரிக்கப்பட்ட வண்ணங்களைப் பயன்படுத்தி வீட்டின் சுவரில் ஓவியம் வரையப்படுகிறது. இது ஓவியத்தை தனித்துவமாகவும் அழகாகவும் ஆக்குகிறது. இது கிருட்டிணனின் பிறந்த நாளான கிருஷ்ண ஜெயந்தி அன்று தாரு சமூகத்தில் மகதாவா எனப்படும் மூத்தத் தலைவரின் வீட்டில் வரையப்படுகிறது.

சிவப்பு களிமண் (சிவப்பு பீன் இலைகள்) மற்றும் எரிந்த காட்டு புல் (கருப்பு) ஆகியவற்றிலிருந்து வண்ணங்கள் தயாரிக்கப்படுகின்றன.

அடையாளம் 
ஓவியம் படிவளர்ச்சிக் கதையைச் சித்தரிக்கிறது. கிருட்டிணன், கடம்ப மரம், ஒரு படகு, மீன், நண்டுகள், ஆமை, குரங்குகள் மற்றும் பிற விலங்குகள், பத்து தலைகளைக் கொண்ட இராவணன் பாண்டவர், திரௌபதி, சூரியன் மற்றும் சந்திரன் போன்ற அம்சங்கள் முக்கியமாக இடம் பெறுகின்றன. சமீப காலமாக, கலைஞர்கள் ஓவியத்தில் மற்ற விலங்குகளையும் சேர்த்து வருகின்றனர். இந்த கதாபாத்திரங்கள் அஷ்டிம்கி திருவிழாவின் சடங்கு விழாவாக ஓவியத்தில் திலகமும்  குறிக்கப்படுகின்றன.

இதனையும் காண்க 

 மதுபானி ஓவியப் பாணி
 பௌபா

மேற்கோள்கள் 

இந்திய ஓவியப் பாணிகள்
4,4’-இருபுளோரோபென்சோபீனோன்

4,4’-இருபுளோரோபென்சோபீனோன்  (4,4’-Difluorobenzophenone) என்பது C13H8OF2 என்ற மூலக்கூற்று வாய்பாட்டால் விவரிக்கப்படும் ஒருகரிம வேதியியல் சேர்மமாகும். (FC6H4)2CO என்ற அமைப்பு வாய்ப்பாட்டாலும் இதை அடையாளப்படுத்தலாம். நிறமற்ற திண்மப் பொருளாக இச்சேர்மம் காணப்படுகிறது. உயர் செயல்திறன் பலபடி என்று அழைக்கப்படும் பல்லீத்தர் ஈதர் கீட்டோன் தயாரிப்பதற்கான முன்னோடிச் சேர்மமாக இது பயன்படுகிறது. பல்லீத்தர் ஈதர் கீட்டோன் தாக்குதலை எதிர்க்கும் என்பதால், இது பொதுவாக கார்பன் இழைப் பூச்சுகள் மற்றும் கம்பிவடத்தை மின்காப்பு செய்ய  பயன்படுத்தப்படுகிறது.

தயாரிப்பு
பாரா-புளோரோபென்சாயில் குளோரைடுடன் புளோரோபென்சீனைச் சேர்த்து அசைலேற்ற வினைக்கு உட்படுத்துவதன் மூலம் 4,4’-இருபுளோரோபென்சோபீனோன் தயாரிக்கப்படுகிறது. இந்த வினை  பொதுவாக ஒரு பெட்ரோலிய ஈதர் கரைப்பானில் உள்ள  அலுமினியம் குளோரைடு வினையூக்கியின் முன்னிலையில் நடத்தப்படுகிறது.

FC6H4C(O)Cl + C6H5F → (FC6H4)2CO + HCl

பயன்கள்
பலபடியான பல்லீத்தர் ஈதர் கீட்டோன் ஆனது 4,4'-இருபுளோரோபென்சோபீனோனின் வினையிலிருந்து 1,4-பென்சீண்டையால் உப்புகளுடன் உருவாக்கப்படுகிறது.

C6H4(ONa)2  +  (FC6H4)2CO   →  1/n[(C6H4O2)(C13H8O)]n  +  2 NaF

மேற்கோள்கள்

பென்சோபீனோன்கள்
4-புளோரோபீனைல் சேர்மங்கள்
அலா வர்தி கான் பள்ளிவாசல்

அலா வர்தி கான் பள்ளிவாசல் (Mosque of Ala Vardi Khan) இந்தியாவின் அரியானா மாநிலத்தில் உள்ளது. ஒரு பள்ளிவாசலான இது இந்திய அரசாங்கத்தின் பாதுகாக்கப்பட்ட நினைவுச்சின்னமாகும்.

பின்னணி
அலா வர்தி கான் பள்ளிவாசல் 18 ஆம் நூற்றாண்டில் நவாப் அலிவர்தி கான் என்பவரால் கட்டப்பட்டது. 
சராய் எனப்படும் ஓய்வு இல்லத்துடன் இப்பள்ளிவாசல் கட்டப்பட்டது. தில்லியில் இருந்து அச்மீர் செல்லும் சாலையில் ஒவ்வொரு 11 ஆவது மைலிலும் இதுபோன்ற பள்ளிவாசல் மற்றும் சராய்கள் இணைந்து கட்டப்பட்டுள்ளன. 200 ஆண்டுகள் பழமையான பள்ளிவாசல் குருகிராமில்  உள்ள பழைய தாலுகா அலுவலகத்திலிருந்து 2 கிமீ தொலைவில் அமைந்துள்ளது.

மேற்கோள்கள்

இந்தியப் பள்ளிவாசல்கள்
அரியானாவில் உள்ள கட்டிடங்கள்